4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัทฯเป็นผู้ผลิตและจำหน่ายเฟอร์นิเจอร์เหล็กและเฟอร์นิเจอร์ไม้ ภายใต้เครื่องหมายการค้า
“LUCKY” “KINGDOM” “OKAMURA” “CHITOSE” และ “PILOT”
รวมทั้งผลิตและจำหน่ายอาคารสำเร็จรูปอเนกประสงค์ “LUCKY” Hi-Tech Building System
และให้บริการรับตกแต่งภายใน สถานที่ต่างๆ ทั้งอาคารสำนักงาน โรงแรม สถานศึกษา
สถาบันการเงิน โรงพยาบาล และสนามบิน เป็นต้น

บริษัทฯได้รับการรับรองตามระบบคุณภาพ ISO 9001:2008 ระบบการจัดการสิ่งแวดล้อม ISO
14001:2004 และระบบการจัดการชีวอนามัยและความปลอดภัย OHSAS 18001: 2007
โดยสถาบันนานาชาติ BVQI รวมถึงมาตรฐานความรับผิดชอบของผู้ประกอบการอุตสาหกรรมต่อสังคม
(CSR-DIW)และยังได้รับอนุมัติให้ใช้เครื่องหมายฉลากเขียว(Green Label)
กับเฟอร์นิเจอร์ของบริษัทฯ เป็นรายแรกด้วย นอกจากนั้นบริษัทฯ
ยังได้รับคัดเลือกและอนุมัติจากกระทรวงพาณิชย์ให้ใช้สัญลักษณ์ตราสินค้าไทย(Thailand's Brand)
กับผลิตภัณฑ์เฟอร์นิเจอร์เหล็กของบริษัทฯ ซึ่งเป็นการแสดงว่าผลิตภัณฑ์ของบริษัทฯ
มีคุณภาพสูงเป็นที่น่าเชื่อถือของผู้นำเข้าจากต่างประเทศ

กลุ่มเฟอร์นิเจอร์ของบริษัทฯ มีจำนวน 7 กลุ่ม จำแนกได้ดังนี้

1. กลุ่มโต๊ะ (Desks & Tables)

2. กลุ่มตู้ (Cabinets , Lockers & Combine Furniture System)

3. กลุ่มเก้าอี้ (Chairs)

4. กลุ่มตู้นิรภัย (Safes)

5. กลุ่มฉากกั้นห้อง (Partitions)

6. กลุ่มชั้นวางของและชั้นอุตสาหกรรม (Shelving System)

7. กลุ่มอื่นๆ เช่น อัฒจันทร์ และเวทีพับ เป็นต้น

นอกเหนือจากผลิตภัณฑ์เฟอร์นิเจอร์ดังกล่าวข้างต้น บริษัทฯ
ยังได้ผลิตและจำหน่ายอาคารสำเร็จรูปอเนกประสงค์ “LUCKY” Hi-Tech Building System
สำหรับใช้งานต่าง ๆ ซึ่งแบ่งออกเป็น 3 กลุ่มใหญ่ตามการใช้งาน ดังนี้

  • อาคารแบบถาวร เช่น accommodation unit for oil & gas industry, mining
  camp, business hotel, convenience store, showroom เป็นต้น

• อาคารแบบชั่วคราว เช่น mobile office, mobile clinic, kiosk, mobile toilet
เป็นต้น

  • อาคารแบบพิเศษเฉพาะงาน เช่น emergency shelter, telecom shelter,
  warehouse units, soundproof rooms เป็นต้น

สิทธิหรือข้อจำกัดในการประกอบธุรกิจ

1)  บัตรส่งเสริม

บริษัทฯ ได้รับการส่งเสริมจากคณะกรรมการส่งเสริมการลงทุนให้ผลิตอาคารสำเร็จรูปอเนกประสงค์
“LUCKY” Hi-Tech Building System เมื่อวันที่ 4 พฤศจิกายน 2541

2)  สิทธิอื่นๆ

บริษัทฯ ได้ทำสัญญา Long Term Sale Contract กับบริษัท สยามโอคามูระสตีล จำกัด
โดยสัญญาดังกล่าวได้กำหนดสิทธิในการจำหน่ายผลิตภัณฑ์ของบริษัท สยามโอคามูระสตีล จำกัด ดังนี้

  - การไม่แข่งขันทางการค้า

  - บริษัทฯ จะไม่ผลิตผลิตภัณฑ์ หรือเข้าร่วมในกิจการค้าใดๆ
  ซึ่งเป็นการแข่งขันกับกิจการของบริษัท สยามโอคามูระสตีล จำกัด ในประเทศไทย

  - สิทธิจำหน่ายผลิตภัณฑ์ของบริษัท

  - บริษัทฯ เป็นผู้มีสิทธิแต่เพียงผู้เดียวในการจำหน่ายผลิตภัณฑ์ของ บริษัท สยามโอคามูระสตีล
  จำกัด ในประเทศไทย

  - ราคาผลิตภัณฑ์ซึ่งบริษัท สยามโอคามูระสตีล จำกัด ขายให้แก่บริษัท
  สยามสตีลอินเตอร์เนชั่นแนล จำกัด (มหาชน)

  - ราคาส่งออกบวกภาษีนำเข้าของชิ้นส่วน

(2) การตลาดและภาวะการแข่งขัน

  ก) การตลาด

  กลยุทธ์ทางการตลาด

บริษัทฯ เป็นผู้ผลิตและจำหน่ายเฟอร์นิเจอร์เหล็ก และเฟอร์นิเจอร์ไม้
รวมถึงบริการรับตกแต่งภายในและเป็นผู้ผลิตอาคารสำเร็จรูปอเนกประสงค์ชั้นนำของประเทศ
เนื่องจากบริษัทฯมีจุดเด่นที่สามารถแข่งขันกับบริษัทอื่น ๆ ได้ดังนี้ คือ

1) ประเภทผลิตภัณฑ์ครบถ้วน บริษัทฯ มีประเภทผลิตภัณฑ์ครบถ้วนตามความต้องการของลูกค้า
ทำให้ลูกค้าสามารถเลือกซื้อผลิตภัณฑ์ได้ครบทุกประเภทจากบริษัทฯ เพียงแห่งเดียว นอกจากนั้น
บริษัทฯยังผลิตสินค้าพิเศษอื่นๆ ได้ตามความต้องการของลูกค้า

2) การพัฒนาผลิตภัณฑ์อย่างต่อเนื่อง บริษัทฯ มีการออกแบบและพัฒนาผลิตภัณฑ์อย่างต่อเนื่อง
ร่วมกับตัวแทนจำหน่ายและลูกค้า
เพื่อให้สามารถสนองตอบความต้องการของลูกค้าที่แปรเปลี่ยนอยู่ตลอดเวลา

3) คุณภาพระดับมาตรฐานสากล ด้วยเครื่องจักรที่มีประสิทธิภาพ และเทคโนโลยีชั้นสูงในการผลิต
ผนวกกับความชำนาญงานมากกว่า 58 ปี ทำให้ผลิตภัณฑ์ของบริษัทฯ
เป็นไปตามมาตรฐานสากลและได้รับการรับรองตามมาตรฐานต่าง ๆ ตามความต้องการของลูกค้า

4) ความรวมเร็วในการส่งมอบสินค้า นอกเหนือจากผลิตภัณฑ์ที่ครบถ้วน
บริษัทฯได้พัฒนากำลังการผลิตให้มีความยืดหยุ่นสูง
ทำให้สามารถตอบสนองความต้องการที่เร่งด่วนของลูกค้าได้

5) การบริการก่อนและหลังการขาย บริษัทฯ มีบริการก่อนและหลังการขายที่รวดเร็วต่อเนื่อง
และสม่ำเสมอ

- การบริการก่อนการขาย เช่น มีบริการพิเศษในการออกแบบ
และจัดแปลนให้ลูกค้าพร้อมทั้งแนะนำผลิตภัณฑ์ที่เหมาะสมกับการใช้งานด้วยระบบคอมพิวเตอร์
(Computer Aided Design; CAD)

- การบริการหลังการขาย เช่น
การปรับเปลี่ยนวัสดุหุ้มเฟอร์นิเจอร์ใหม่ตามความต้องการของลูกค้าในกรณีที่มีการตกแต่งห้องใหม่
หรือการบริการติดตั้งในกรณีที่มีการเปลี่ยนแปลงสถานที่ติดตั้งสินค้า เช่น mobile office
และฉากกั้นห้อง เป็นต้น

- บริการรับตกแต่งภายในสถานที่ต่างๆ เช่น อาคารสำนักงาน บ้านพักอาศัย โรงแรม สถานศึกษา
สถาบันการเงิน และโรงพยาบาล เป็นต้น

  การจัดจำหน่าย และช่องทางการจำหน่าย

  บริษัทฯ มีการจัดจำหน่ายและช่องทางการจำหน่าย ดังนี้คือ

  ตลาดภายในประเทศ

1) การจัดจำหน่ายผ่านตัวแทนจำหน่าย (Agent) บริษัทฯ
มีนโยบายมุ่งเน้นการขายผ่านตัวแทนจำหน่าย ปัจจุบันบริษัทฯ มีตัวแทนจำหน่ายทั้งในเขต
กรุงเทพมหานคร และต่างจังหวัดทั่วประเทศ

2) การจัดจำหน่ายแบบขายตรง (Direct Sales) และขายโครงการ (Project Sales)
โดยมุ่งส่งเสริมการขายในจุดที่มีช่องว่างของการขายผ่านตัวแทนจำหน่ายในประเทศ
ทั้งนี้เพื่อครอบคลุมได้ทั่วทุกช่องทาง และตอบสนองความต้องการของลูกค้าได้ทั่วถึงยิ่งขึ้น

  ตลาดต่างประเทศ

1) การจัดจำหน่ายต่างประเทศ บริษัทฯ
ได้มีการขยายตลาดต่างประเทศโดยได้เพิ่มทีมผู้เชี่ยวชาญทางด้านการตลาดต่างประเทศโดยเฉพาะมาดำเนินการในด้านนี้
รวมทั้งยังได้ตั้งตัวแทนจำหน่ายในต่างประเทศ ซึ่งในปัจจุบันบริษัทฯ
มีลูกค้าหลักในประเทศแถบทวีปยุโรป ทวีปอเมริกา ตะวันออกกลาง ออสเตรเลีย และเอเชีย
และมียอดสั่งซื้อจากต่างประเทศอย่างต่อเนื่อง

+------------------------------------+---+---+---+-------------+---+---+-----------+
| สัดส่วนการขายแยกตามช่องทางการจำหน่าย   |   |   |   |             |   |   |           |
| ประจำปี 2553/2554                   |   |   |   |             |   |   |           |
+------------------------------------+---+---+---+-------------+---+---+-----------+
|                                    |   |   | ( |             |   | % |           |
|                                    |   |   | ล |             |   |   |           |
|                                    |   |   | ้า |             |   |   |           |
|                                    |   |   | น |             |   |   |           |
|                                    |   |   | บ |             |   |   |           |
|                                    |   |   | า |             |   |   |           |
|                                    |   |   | ท |             |   |   |           |
|                                    |   |   | ) |             |   |   |           |
+------------------------------------+---+---+---+-------------+---+---+-----------+
|                                    |   |   | จ |             |   | ต |           |
|                                    |   |   | ำ |             |   | ่อ |           |
|                                    |   |   | น |             |   | ย |           |
|                                    |   |   | ว |             |   | อ |           |
|                                    |   |   | น |             |   | ด |           |
|                                    |   |   | เ |             |   | ข |           |
|                                    |   |   | ง |             |   | า |           |
|                                    |   |   | ิน |             |   | ย |           |
|                                    |   |   |   |             |   | ร |           |
|                                    |   |   |   |             |   | ว |           |
|                                    |   |   |   |             |   | ม |           |
+------------------------------------+---+---+---+-------------+---+---+-----------+
| ยอดขายผ่านตัวแทนจำหน่าย               |   |   | 5 |             |   | 1 |           |
|                                    |   |   | 4 |             |   | 4 |           |
|                                    |   |   | 4 |             |   | % |           |
+------------------------------------+---+---+---+-------------+---+---+-----------+
| ยอดขายตรงและขายโครงการ             |   |   | 1 |             |   | 2 |           |
|                                    |   |   | , |             |   | 8 |           |
|                                    |   |   | 1 |             |   | % |           |
|                                    |   |   | 1 |             |   |   |           |
|                                    |   |   | 7 |             |   |   |           |
+------------------------------------+---+---+---+-------------+---+---+-----------+
| ยอดขายต่างประเทศ                    |   |   | 2 |             |   | 5 |           |
|                                    |   |   | , |             |   | 8 |           |
|                                    |   |   | 2 |             |   | % |           |
|                                    |   |   | 7 |             |   |   |           |
|                                    |   |   | 9 |             |   |   |           |
+------------------------------------+---+---+---+-------------+---+---+-----------+
|  *รวมยอดขายทั้งสิ้น                    |   |   | 3 |             |   | 1 |           |
|                                    |   |   | , |             |   | 0 |           |
|                                    |   |   | 9 |             |   | 0 |           |
|                                    |   |   | 4 |             |   | % |           |
|                                    |   |   | 0 |             |   |   |           |
+------------------------------------+---+---+---+-------------+---+---+-----------+
|                                    |   |   |   |             |   |   |           |
+------------------------------------+---+---+---+-------------+---+---+-----------+
| หมายเหตุ * ข้อมูลจากงบการเงินรวม       |   |   |   |             |   |   |           |
+------------------------------------+---+---+---+-------------+---+---+-----------+

  ลักษณะของลูกค้า

บริษัทฯ
มีช่องทางการจัดจำหน่ายที่เปิดกว้างและเข้าถึงผู้บริโภคได้อย่างทั่วถึงทั้งในเขตกรุงเทพมหานครและภูมิภาคทั่วประเทศ
ลูกค้าส่วนใหญ่เช่นตัวแทนจำหน่าย ล้วนมีความสัมพันธ์อันยาวนานและใกล้ชิดกับบริษัทฯ เป็นอย่างมาก
จึงได้รับการสนับสนุนและให้ความร่วมมือซึ่งกันและกันได้เป็นอย่างดีเสมอมา

นอกจากนี้ สำหรับการจำหน่ายแบบขายตรง (Direct Sales) และขายโครงการ (Project
Sales) บริษัทฯ ได้มีการติดตามผลการจำหน่ายหลังการขาย
ทำให้มีความสัมพันธ์กับลูกค้าอย่างต่อเนื่อง ฉะนั้นในกรณีที่ลูกค้าขยายกิจการหรือลงทุนในกิจการใหม่
ลูกค้าจึงมักให้ความไว้วางใจซื้อผลิตภัณฑ์ของบริษัทฯ เพิ่มเติม

ในด้านลูกค้าต่างประเทศ บริษัทฯ ได้จัดตั้งทีมผู้เชี่ยวชาญเพื่อจำหน่ายผลิตภัณฑ์ไปยังประเทศในยุโรป
สหรัฐอเมริกา ตะวันออกกลาง ออสเตรเลีย และเอเชีย เป็นต้น
ซึ่งในปัจจุบันลูกค้าส่วนใหญ่ได้มีการสั่งซื้ออย่างต่อเนื่อง

  ข) ภาวะการแข่งขัน

  ลักษณะโครงสร้างของอุตสาหกรรม

การผลิตเฟอร์นิเจอร์เหล็กในประเทศไทยได้เริ่มมากว่า 58 ปี
โดยได้มีการพัฒนาเทคโนโลยีรวมทั้งปรับปรุงรูปแบบให้เหมาะสมกับประโยชน์ใช้สอยสูงสุด
พร้อมทั้งคำนึงถึงความทันสมัย สวยงาม เฟอร์นิเจอร์เหล็กจึงเป็นที่นิยมเพิ่มมากขึ้น
ด้วยปัจจัยดังกล่าวข้างต้นผนวกกับคุณภาพที่มีความคงทนถาวรของเหล็กทำให้ความต้องการเฟอร์นิเจอร์เหล็กได้ขยายตัวต่อเนื่อง

อย่างไรก็ตามปัจจุบันได้มีการผลิตเฟอร์นิเจอร์ไม้ประกอบร่วมกับเหล็กได้อย่างกลมกลืน
ให้ความรู้สึกที่ไม่แข็งจนเกินไป แต่มีความคงทนแข็งแรง และมีรูปแบบที่ทันสมัย สวยงาม
เหมาะสมกับทุกสถานที่ จึงเป็นที่ต้องการเพิ่มขึ้นเรื่อยๆ

สำหรับอาคารสำเร็จรูปอเนกประสงค์นั้น ยังเป็นผลิตภัณฑ์ที่ค่อนข้างใหม่สำหรับตลาดในประเทศไทย
โดยมีบริษัทฯเป็นผู้บุกเบิกและพัฒนา แต่อย่างไรก็ตาม ความต้องการของผลิตภัณฑ์นี้ก็ยังเพิ่มขึ้นทุกปี
ปัจจุบัน นอกเหนือจากบริษัทฯที่เป็นผู้ผลิตรายใหญ่ที่สุดในประเทศแล้ว
จะมีผู้ผลิตอาคารสำเร็จรูปรายย่อยอีกประมาณ 4-5 ราย

  สภาพการแข่งขันภายในอุตสาหกรรม

การแข่งขันในอุตสาหกรรมเฟอร์นิเจอร์เหล็กในปัจจุบันยังคงรุนแรงไม่แพ้ปีที่ผ่านมา
โดยเฉพาะเรื่องราคา คุณภาพของสินค้า รูปแบบ ประโยชน์ใช้สอย และบริการเพิ่มมากขึ้นเป็นสำคัญ

ปัจจุบันอุตสาหกรรมเฟอร์นิเจอร์เหล็กและเฟอร์นิเจอร์ไม้ในประเทศ มีอุตสาหกรรมขนาดใหญ่
ขนาดกลาง และขนาดย่อม รวมประมาณ 25 ราย
ซึ่งต่างก็ผลิตสินค้าออกมาในรูปแบบที่คล้ายคลึงกันหรือเลียนแบบกัน ทั้งในด้านรูปแบบและราคา

แต่จากการใช้เทคโนโลยีในการผลิตและวัตถุดิบ รวมถึงการพัฒนารูปแบบให้แตกต่างและเหนือกว่า
จึงส่งผลให้สินค้าเหล่านี้มีคุณภาพและมีรูปแบบหลากหลายรวมถึงมีราคาที่ต่างกัน นอกจากนั้น
บริษัทที่มีประเภทผลิตภัณฑ์ครบถ้วนจะได้เปรียบมากกว่า
เนื่องจากลูกค้าสามารถเลือกผลิตภัณฑ์ทุกประเภทได้จากบริษัทเดียว
จึงทำให้ประหยัดเวลาในการจัดหา
อีกทั้งช่วยให้การตกแต่งและจัดวางเฟอร์นิเจอร์มีความกลมกลืนสวยงาม

+--------------------------------------+---+---+---+---+-----------------------------+
| รายชื่อผู้ผลิตเฟอร์นิเจอร์เหล็ก               |   |   |   |   | ผลิตภัณฑ์หลัก                   |
+--------------------------------------+---+---+---+---+-----------------------------+
| - บริษัท ลีรุ่งเรืองสตีล จำกัด               |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+--------------------------------------+---+---+---+---+-----------------------------+
| - บริษัท บี.ซี.เอฟ อุตสาหกรรมเฟอร์นิเจอร์    |   |   |   |   | ตู้เซฟ ตู้เก็บเอกสาร โต๊ะ เก้าอี้    |
| จำกัด                                 |   |   |   |   |                             |
+--------------------------------------+---+---+---+---+-----------------------------+
| - บริษัท สหสยามวิคตอรี่ จำกัด              |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+--------------------------------------+---+---+---+---+-----------------------------+
| - บริษัท ไทยไทโย จำกัด                  |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+--------------------------------------+---+---+---+---+-----------------------------+
| - บริษัท สวยสมพล เอ็นจิเนียริ่ง จำกัด        |   |   |   |   | ตู้เก็บเอกสาร โต๊ะ เก้าอี้         |
+--------------------------------------+---+---+---+---+-----------------------------+
| - บริษัท ชับบ์ (ประเทศไทย) จำกัด          |   |   |   |   | ตู้เซฟ                        |
+--------------------------------------+---+---+---+---+-----------------------------+
| - บริษัท ลัคกี้เวิลด์กรุ๊ป จำกัด               |   |   |   |   | ตู้เก็บเอกสาร                  |
+--------------------------------------+---+---+---+---+-----------------------------+
| - บริษัท โลหะ ประทีป จำกัด               |   |   |   |   | ชั้นวางของ ตู้โมบาย             |
+--------------------------------------+---+---+---+---+-----------------------------+
| - บริษัท คิงส์สตาร์ เมทัล เฟอร์นิเจอร์ จำกัด   |   |   |   |   | ตู้เก็บเอกสาร โต๊ะ เก้าอี้         |
+--------------------------------------+---+---+---+---+-----------------------------+
| - บริษัท คีออส เฟอร์นิเจอร์ จำกัด           |   |   |   |   | ตู้เซฟ ตู้เก็บเอกสาร โต๊ะ เก้าอี้    |
+--------------------------------------+---+---+---+---+-----------------------------+
| - บริษัท คุณากิจ อุตสาหกรรม เฟอร์นิเจอร์     |   |   |   |   | โต๊ะ เก้าอี้                    |
| จำกัด                                 |   |   |   |   |                             |
+--------------------------------------+---+---+---+---+-----------------------------+
|                                      |   |   |   |   |                             |
+--------------------------------------+---+---+---+---+-----------------------------+
| รายชื่อผู้ผลิตเฟอร์นิเจอร์ไม้                 |   |   |   |   | ผลิตภัณฑ์หลัก                   |
+--------------------------------------+---+---+---+---+-----------------------------+
| - บริษัท โมเดอร์นฟอร์มกรุ๊ป จำกัด(มหาชน)    |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท ร้อกเวิธ จำกัด(มหาชน)            |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท แพรคติก้า จำกัด                  |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท อินเด็กซ์ อินเตอร์เฟิร์น จำกัด        |   |   |   |   | โต๊ะ ตู้ เก้าอี้ สำหรับที่พักอาศัย     |
+--------------------------------------+---+---+---+---+-----------------------------+
| - บริษัท แอ็คเมน อินเตอร์เนชั่นแนล จำกัด     |   |   |   |   | โต๊ะ ตู้ เก้าอี้ สำหรับที่พักอาศัย     |
+--------------------------------------+---+---+---+---+-----------------------------+
| - บริษัท เอส.บี. อุตสาหกรรมเครื่องเรือน     |   |   |   |   | โต๊ะ ตู้ เก้าอี้ สำหรับที่พักอาศัย     |
| จำกัด                                 |   |   |   |   |                             |
+--------------------------------------+---+---+---+---+-----------------------------+
| - บริษัท เพอร์เฟค ออฟฟิศ เฟอร์นิเจอร์ จำกัด  |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท ไทยร็อคเฟอร์เทค จำกัด            |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท เอพินา อุตสาหกรรม จำกัด          |   |   |   |   | โต๊ะ ตู้ เก้าอี้ สำหรับที่พักอาศัย     |
+--------------------------------------+---+---+---+---+-----------------------------+
| - บริษัท อาร์ท ออฟ ลิฟวิ่ง จำกัด            |   |   |   |   | โต๊ะ ตู้ เก้าอี้ สำหรับที่พักอาศัย     |
+--------------------------------------+---+---+---+---+-----------------------------+
| - บริษัท บี.ซี.เอฟ แกรนด์วู้ด จำกัด          |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท บางกอกเดค-คอน จำกัด            |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท ดูโรฟอร์ม จำกัด                  |   |   |   |   | โต๊ะ ตู้ เก้าอี้ สำนักงาน          |
+--------------------------------------+---+---+---+---+-----------------------------+
| - บริษัท พี.เอส.พี เฟอร์นิเจอร์ แอนด์ ดีซายน์  |   |   |   |   | โต๊ะ ตู้ เก้าอี้ สำนักงาน          |
| จำกัด                                 |   |   |   |   |                             |
+--------------------------------------+---+---+---+---+-----------------------------+

สำหรับอาคารสำเร็จรูปอเนกประสงค์นั้น ปัจจุบัน บริษัทฯเป็นผู้ผลิตรายใหญ่ที่สุดในประเทศ
นอกจากนี้จะมีผู้ผลิตรายย่อยประมาณ 4-5 ราย

  สถานภาพในการแข่งขันของบริษัท

ความสามารถในการแข่งขันของบริษัทฯ มีมากขึ้น เนื่องจากได้มีการพัฒนาการผลิตการใช้วัสดุทดแทน
และเน้นการใช้วัตถุดิบและทรัพยากรให้เกิดประโยชน์สูงสุดตลอดจนการขยายความร่วมมือไปยังบริษัทผู้ผลิตในทวีปอเมริกา
ทวีปยุโรป ตะวันออกกลาง ประเทศออสเตรเลีย และเอเชีย ทำให้มีการปรับปรุงเทคนิค
และรูปแบบสินค้าให้ดีขึ้น มีสินค้าหลายรูปแบบมากขึ้น
ทำให้สนองตอบความต้องการของลูกค้าได้มากยิ่งขึ้น

  ความยากง่ายของผู้ที่จะเข้ามาเป็นคู่แข่งขันรายใหม่

โอกาสที่บริษัทฯ จะมีคู่แข่งขันรายใหม่เพิ่มขึ้นมีน้อย
และคู่แข่งขันดังกล่าวจะไม่สามารถแย่งส่วนแบ่งทางการตลาดได้ง่าย
เนื่องจากบริษัทฯมีข้อได้เปรียบคู่แข่งขันรายใหม่ทางด้านคุณภาพ รูปแบบ ราคา
และประเภทผลิตภัณฑ์ที่ครบถ้วน รวมทั้งมีความเชี่ยวชาญด้านการผลิต
การวางแผนระบบการจัดจำหน่าย และมีเครือข่ายระบบการจัดส่งผลิตภัณฑ์ที่ดี
จึงสามารถครองตลาดได้มากที่สุด

  อำนาจต่อรองของผู้ซื้อและผู้ขาย

ในสภาวะเศรษฐกิจปัจจุบันนี้ตลาดยังคงเป็นของผู้ซื้อ
ในขณะที่ความสามารถในการต่อรองของผู้ขายจะลดลง

  ปัจจัยแห่งความสำเร็จของผู้ประกอบธุรกิจในอุตสาหกรรม

ความสำเร็จในอุตสาหกรรมอยู่ที่ความสามารถในการพัฒนาเทคนิคการผลิต การควบคุมการผลิต
การบริหารงานอย่างมีประสิทธิภาพ การพัฒนาบุคลากรที่มีมีความเชี่ยวชาญอย่างต่อเนื่อง
การสรรหาวัตถุดิบหรือวัสดุทดแทนจากแหล่งที่ถูกกว่าแต่คุณภาพคงเดิม
การกำหนดนโยบายการประหยัด การลดค่าใช้จ่าย และการควบคุมการจัดการวัสดุเหลือใช้ให้รัดกุม
ทำให้สามารถลดต้นทุนการผลิตลงได้มากขึ้น
และเพิ่มผลิตภัณฑ์ใหม่ให้สามารถครอบคลุมตลาดได้ครบทุกประเภทมากขึ้น
รวมถึงการปรับปรุงแบบให้ดูทันสมัยและเหมาะกับการใช้งานที่แปรเปลี่ยนได้อย่างมีประสิทธิภาพมากยิ่งขึ้น

  นอกจากนี้ ปัจจัยอื่นบางประการที่มีส่วนเกี่ยวข้องกับความสำเร็จในอุตสาหกรรม เช่น

1. การลงทุนทั้งจากต่างประเทศและในประเทศ ทำให้มีการก่อสร้างสำนักงานและโรงงานต่างๆ
เพิ่ม ส่งผลให้ความต้องการเฟอร์นิเจอร์และอาคารสำเร็จรูปเพิ่มขึ้นตามไปด้วย

2. การปรับปรุงองค์กร (RE-ENGINEERING) และการเปลี่ยนแปลงของเทคโนโลยี
โดยเฉพาะอย่างยิ่งเทคโนโลยีในการติดต่อสื่อสาร
ส่งผลให้มีการปรับเปลี่ยนเฟอร์นิเจอร์สำนักงานให้เหมาะสมกับการเปลี่ยนแปลงที่เกิดขึ้น

3. ธุรกิจต่างๆ ในต่างประเทศมีความต้องการอาคารสำเร็จรูปเพิ่มมากขึ้น เนื่องจากประหยัดเวลา
และสามารถควบคุมการก่อสร้างได้ตามเวลาที่กำหนด
รวมทั้งยังสามารถถอดประกอบและเคลื่อนย้ายไปประกอบยังสถานที่ใหม่ได้ง่ายและรวดเร็ว

4. ความต้องการเร่งด่วนของหน่วยงานและองค์กรระหว่างประเทศต่างๆ
เพื่อบรรเทาความเดือดร้อนและช่วยเหลือผู้ประสบภัยจากภัยธรรมชาติและภัยสงคราม
ซึ่งอาคารสำเร็จรูปสามารถสนองตอบความต้องการดังกล่าวได้เป็นอย่างดี เช่น
บ้านพักอาศัยชั่วคราว และถาวร คลินิกเคลื่อนที่ ห้องประชุมเคลื่อนที่ เป็นต้น

5. ความรับผิดชอบของผู้ประกอบการอุตสาหกรรมต่อสังคม และสิ่งแวดล้อม
เป็นอีกปัจจัยที่ช่วยให้ประสบความสำเร็จ
โดยมุ่งเน้นให้กระบวนการผลิตและผลิตภัณฑ์ไม่ก่อให้เกิดผลกระทบต่อสิ่งแวดล้อม
และคำนึงถึงความปลอดภัยสูงสุดของผู้ใช้สินค้า
รวมทั้งมีความรับผิดชอบต่อผู้มีส่วนได้เสียทุกกลุ่มของบริษัทฯอย่างเท่าเทียมกัน

  โอกาสและอุปสรรคในอุตสาหกรรม

จากสถานการณ์ทางการเมืองในประเทศที่เริ่มมีเสถียรภาพ
และมีทิศทางของนโยบายที่ชัดเจนขึ้นคาดการณ์ว่าจะทำให้โอกาสในการขยายตัวในอุตสาหกรรมปรับตัวดีขึ้น
ส่งผลให้เศรษฐกิจน่าจะดีขึ้นกว่าในปัจจุบัน

สำหรับวิกฤติหนี้ของสหรัฐอเมริกา จากที่สามารถบรรลุข้อตกลงในการปรับเพดานหนี้
จึงคาดว่าจะไม่เป็นอุปสรรคในการฟื้นตัวของเศรษฐกิจโลก

  ปัจจัยภายนอกที่มีผลกระทบต่ออุตสาหกรรม และธุรกิจของบริษัท

ในปีที่ผ่านมาจากเศรษฐกิจโลกฟื้นตัว และสถานการณ์ทางการเมืองในประเทศเริ่มมีเสถียรภาพ
ความผันผวนของราคาเหล็กลดลง ส่งผลกระทบต่อธุรกิจ
ทำให้การลงทุนในโครงการต่างๆเริ่มเพิ่มขึ้น

ด้านการส่งออกของบริษัทฯ คาดว่าจะยังคงมีแนวโน้มที่ดีตามภาวะเศรษฐกิจโลก
โดยบริษัทฯต้องปรับราคาให้เหมาะสมตามภาวะค่าเงินบาทที่แข็งตัวขึ้น

ปัจจุบัน บริษัทฯ ส่งสินค้าออกไปจำหน่ายยังต่างประเทศ มีปริมาณโดยรวมร้อยละ 69
ของยอดขายทั้งหมด โดยบริษัทฯ มีแผนที่จะเพิ่มการส่งออกให้มากขึ้นกว่าเดิมในปีต่อไป
โดยการขยายตลาดสินค้าส่งออกไปยังลูกค้ารายอื่นนอกเหนือจากลูกค้าที่บริษัทฯมีอยู่ในปัจจุบัน

(3) การจัดหาผลิตภัณฑ์และการบริการ

ก) การผลิต

บริษัท สยามสตีลอินเตอร์เนชั่นแนล จำกัด (มหาชน) มีโรงงานจำนวน 6 โรงงาน โดยมี 4
โรงงานตั้งอยู่บนถนนปู่เจ้าสมิงพราย ตำบลบางหญ้าแพรก อำเภอพระประแดง จังหวัดสมุทรปราการ
และ 2 โรงงานตั้งอยู่ที่ ตำบลบางสมัคร อำเภอบางปะกง จังหวัดฉะเชิงเทรา

  ประเภทและแหล่งที่มาของวัตถุดิบที่สำคัญ

จากนโยบายของบริษัทฯ ที่มุ่งมั่นจะผลิตสินค้าที่มีคุณภาพสูงได้มาตรฐานสากล บริษัทฯ
จึงมีนโยบายที่เคร่งครัดตั้งแต่ขั้นตอนการเลือกสรรวัตถุดิบชั้นดีจากทั้งภายในและต่างประเทศเป็นสำคัญ

  วัตถุดิบที่เป็นองค์ประกอบสำคัญในอุตสาหกรรมเฟอร์นิเจอร์เหล็ก ได้แก่

1. เหล็ก : นับเป็นวัตถุดิบหลักในการผลิตเฟอร์นิเจอร์เหล็ก และอาคารสำเร็จรูปอเนกประสงค์
และด้วยประสบการณ์ในวงการอุตสาหกรรมเหล็กมากว่า 58 ปี บริษัทฯ
จึงมีเครือข่ายในการติดต่อกับผู้ผลิตและจำหน่ายเหล็กทั้งภายในประเทศ และต่างประเทศ เช่น ญี่ปุ่น
เกาหลี จีน และไต้หวัน เป็นต้น ทำให้บริษัทฯ
สามารถเลือกวัตถุดิบซึ่งมีราคาและคุณภาพเหมาะสมสำหรับผลิตภัณฑ์แต่ละประเภทโดยเฉพาะ

ปัจจุบันบริษัทฯ
ได้จัดหาแหล่งที่มาของวัตถุดิบที่มีคุณภาพสูงทัดเทียมกันทั้งจากในประเทศรวมทั้งนำเข้าจากต่างประเทศ
ดังนั้นจึงทำให้สามารถผลิตสินค้าจากวัตถุดิบที่มีคุณภาพสูงและไม่เคยประสบปัญหาการขาดแคลนเหล็กแต่อย่างใด

2. สีและเคมีภัณฑ์ : บริษัทฯ
ใช้สีอบและเคมีภัณฑ์ชนิดพิเศษที่เหมาะสมสำหรับอุตสาหกรรมเฟอร์นิเจอร์เหล็ก และไม้โดยเฉพาะ

ด้วยพัฒนาการทางเทคโนโลยีภายในประเทศ และด้วยความร่วมมือของบริษัทฯ
ผู้ผลิตสีภายในประเทศไทย
จึงสามารถผลิตสีและเคมีภัณฑ์ชนิดพิเศษนี้ได้ตรงตามคุณภาพที่บริษัทฯต้องการ และในราคาที่เหมาะสม

3. อุปกรณ์และชิ้นส่วน : ในส่วนที่ภายในประเทศสามารถผลิตได้คุณภาพมาตรฐานสากล บริษัทฯ
จะใช้อุปกรณ์ดังกล่าวนี้จากแหล่งผลิตภายในประเทศ

สำหรับชิ้นส่วนบางรายการที่ต้องเป็นไปตามมาตรฐานและข้อบังคับเฉพาะของแต่ละประเทศที่บริษัทส่งออกผลิตภัณฑ์ไป
เช่นอุปกรณ์ไฟฟ้า และประปา และในประเทศยังไม่สามารถผลิตได้
บริษัทฯยังมีความจำเป็นต้องนำเข้า

ทั้งนี้ ทางบริษัทฯ มีการวางแผนการบริหารวัตถุดิบด้วยระบบคุณภาพมาตรฐาน

ISO 9001:2008 โดยมีการจัดวางแผนการผลิต
แผนการสั่งซื้ออย่างเป็นขั้นตอนและรัดกุมตลอดจนได้จัดให้มีระบบ Safety Stock
และทำการศึกษาหาข้อมูลเกี่ยวกับตลาดวัตถุดิบอย่างสม่ำเสมอ
เพื่อให้สามารถจัดหาวัตถุดิบเป็นไปอย่างสอดคล้องกับการผลิตและมีประสิทธิภาพ

  สัดส่วนการซื้อวัตถุดิบในประเทศและต่างประเทศ

+-------------------+-----------------+---+---+--------------+---+----------+
|                   |                 |   |   | ปี 2553/ 2554 |   |          |
+-------------------+-----------------+---+---+--------------+---+----------+
|                   |                 |   |   | ( ก.ค.53 -   |   |          |
|                   |                 |   |   | มิ.ย.54 )     |   |          |
+-------------------+-----------------+---+---+--------------+---+----------+
|                   |                 |   |   | ล้านบาท       |   | %        |
+-------------------+-----------------+---+---+--------------+---+----------+
| มูลค่าการสั่งซื้อวัตถุดิบ  |                 |   |   |              |   |          |
+-------------------+-----------------+---+---+--------------+---+----------+
|  - ในประเทศ       |                 |   |   | 550.82       |   | 57       |
+-------------------+-----------------+---+---+--------------+---+----------+
|  - ต่างประเทศ      |                 |   |   | 418.42       |   | 43       |
+-------------------+-----------------+---+---+--------------+---+----------+
| รวม               |                 |   |   | 969.24       |   | 100      |
+-------------------+-----------------+---+---+--------------+---+----------+

2)  ผลกระทบต่อสิ่งแวดล้อม

บริษัทฯ ได้ให้ความสำคัญกับสิ่งแวดล้อม
จึงได้กำหนดนโยบายด้านสิ่งแวดล้อมขึ้นโดยมีวัตถุประสงค์เพื่อการจัดการและพัฒนาคุณภาพสิ่งแวดล้อมทั้งภายในโรงงานและบริเวณโดยรอบโรงงาน
เริ่มจากการเลือกใช้วัตถุดิบ กระบวนการผลิต
ตลอดจนถึงบรรจุภัณฑ์โดยคำนึงถึงผลกระทบที่มีต่อสิ่งแวดล้อม
โดยจัดให้มีการจัดการด้านสิ่งแวดล้อมให้สอดคล้องตามกฎหมายหรือข้อกำหนดด้านสิ่งแวดล้อมอย่างเคร่งครัด
ซึ่งบริษัทฯได้รับการรับรองมาตรฐานการจัดการสิ่งแวดล้อม ISO 14001:2004
โดยสถาบันนานาชาติ BVQI และผลิตภัณฑ์ฉลากเขียว โดยสถาบันสิ่งแวดล้อมไทย

1.  วัตถุดิบ (Raw Material)

วัตถุดิบส่วนใหญ่ในกระบวนการผลิต จะใช้เหล็กที่ผลิตในประเทศและนำเข้าจากต่างประเทศ
ทั้งนี้ขึ้นอยู่กับคุณภาพและราคา ในกระบวนการตัดเหล็กจะมีเศษเหล็กเกิดขึ้น
แต่ก็จะถูกนำไปใช้ในกระบวนการผลิตอื่นๆ เพื่อใช้ให้ได้มากที่สุด เช่น
นำไปแปรรูปเป็นชิ้นส่วนที่มีขนาดเล็กลง ซึ่งเป็นชิ้นส่วนย่อยประกอบของผลิตภัณฑ์เหล็ก
ส่วนที่เหลือซึ่งไม่สามารถแปรรูปได้อีกก็ถูกขายเพื่อนำไปรีไซเคิล (Recycle)
และจัดให้มีการควบคุมการจัดเก็บ มีแผนการจัดการที่ถูกต้องไม่ให้มีผลกระทบต่อสิ่งแวดล้อม

  2. ปั๊มโลหะ (Press Line)

ชิ้นงานเหล็กที่ตัดย่อยจากเหล็กม้วนจะถูกนำเข้ากระบวนการปั๊มโลหะ
โดยใช้เครื่องปั๊มซึ่งใช้น้ำมันไฮดรอลิคเครื่องปั๊มจะถูกดูแลบำรุงรักษาเพื่อป้องกันไม่ให้มีการรั่วไหลของน้ำมันไฮดรอลิก
มีแผนการจัดการและการจัดเก็บที่ถูกต้องไม่ให้มีผลกระทบต่อสิ่งแวดล้อมและน้ำมันไฮดรอลิกที่ใช้แล้วจะถูกส่งขายเพื่อนำไปรีไซเคิล
(Recycle)

  3. อาร์คหรือเชื่อมโลหะ (Spot and Welding Process)

ผลกระทบที่เกิดขึ้นจากกระบวนการอาร์คและเชื่อมโลหะ ได้แก่ ความร้อน, ควัน
และก๊าซที่เกิดจากการเผาไหม้ เช่น คาร์บอนไดออกไซด์, คาร์บอนมอนออกไซด์ หรือ
ฟูมของไอโลหะถูกจัดทำระบบดูดซับ (Wet Scrubber) เพื่อไม่ให้มีผลกระทบต่อสิ่งแวดล้อม
และมีแผนตรวจวัดเพื่อควบคุมไม่ให้ค่าเกินมาตรฐานกรมโรงงานอุตสาหกรรม และกรมควบคุมมลพิษ

  4. พ่นสี (Painting Process)

  ผลกระทบที่เกิดจากกระบวนการพ่นสี

  1. น้ำเสียจากกระบวนการล้างน้ำมันและไขมัน (Oil and Grease)

2. น้ำเสียจากกระบวนการเคลือบผิวด้วยเหล็กฟอสเฟต (Iron Phosphate)

  3. กากสี

  4. กากตะกอนที่เกิดจากระบบบำบัดน้ำเสีย

  5. ก๊าซที่เกิดจากการเผาไหม้ 0(ห้องอบแห้งและอบสี) ได้แก่ ก๊าซคาร์บอนไดออกไซด์
  และฝุ่นละออง

  การควบคุมสิ่งแวดล้อม

1.
น้ำเสียที่เกิดขึ้นจากกระบวนการผลิตจะถูกส่งเข้าบำบัดในระบบบำบัดน้ำเสียเคมีที่ได้มาตรฐานและควบคุมค่าน้ำทิ้งตามมาตรฐานกรมโรงงานอุตสาหกรรม

2. อากาศเสีย จะผ่านระบบดูดซับ(Wet Scrubber)
เพื่อบำบัดก่อนปล่อยออกและมีแผนตรวจวัดเพื่อควบคุมไม่ให้ค่าเกินมาตรฐานกรมโรงงานอุตสาหกรรมและกรมควบคุมมลพิษ

3. กากสีและกากตะกอนจากระบบบำบัด
ซึ่งเป็นกากอุตสาหกรรมจะถูกส่งให้บริษัทที่ได้รับอนุญาตจากกรมโรงงานเป็นผู้บำบัดตามวิธีการที่ถูกต้องและปลอดภัยต่อคนและสิ่งแวดล้อม

4. มีผู้ควบคุมด้านสิ่งแวดล้อมถูกต้องตามกฎหมาย คือ ผู้ควบคุมระบบบำบัดมลพิษน้ำ, มลพิษอากาศ
และมลพิษกากอุตสาหกรรม

(4) งานที่ยังไม่ส่งมอบ

ณ วันที่ 30 มิถุนายน 2554 บริษัทมีงานเฟอร์นิเจอร์ที่ยังไม่ได้ส่งมอบมูลค่าประมาณ 6
ล้านบาทและมีงานก่อสร้างที่ยังไม่ได้ส่งมอบ มูลค่าประมาณ 194 ล้านบาท